Source: http://docplayer.hu/16731961-Versenybiroi-feladatkori-leiras.html
Timestamp: 2019-05-24 23:39:02
Document Index: 23175824

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Versenybírói feladatköri leírás - PDF
Download "Versenybírói feladatköri leírás"
1 Versenybírói feladatköri leírás 1. számú melléklet A versenybírói viselkedés: Egy mérkőzésen közreműködő versenybíró hivatalos személynek minősül. Feladatát mindenkor e minőségének megfelelően, felelősséggel és lelkiismeretesen kell végeznie. Minden elvárható módon segítenie kell a sportesemény lebonyolítását a szabályoknak és előírásoknak megfelelően. A versenybíró a mérkőzés kezdetétől, annak végéig a versenybíróság vezetőjével (jegyzőkönyvvezető) tart kapcsolatot a mérkőzéssel kapcsolatos kérdésekben. A versenybírói etika: A versenybírónak mindenkor a szabályoknak megfelelően kell feladatát végezni. A mérkőzésen résztvevő csapatokat munkája során egyenlően kell kezelnie. Általános versenybírói feladatok a mérkőzés előtt: Az adott mérkőzés - időpontjának, helyszínének, megközelítésének, pályaviszonyainak megismerése. - eseménynek és időjárásnak megfelelő öltözet összeállítása - korosztályának, és a beosztásnak megfelelő speciális ismeretek birtoklása - előírt és szükséges eszközeinek, segédanyagainak megléte Általános versenybírói feladatok a mérkőzés folyamán: Egy mérkőzés versenybírósága a szabályok és a játékvezetői utasítások, játékvezetői kérések alapján végezze munkáját. A kulturált, nyugodt viselkedés az egyetlen megfelelő és célravezető megoldás. A versenybíró munkája közben tartózkodjon magánemberi megnyilvánulásoktól. Ha a versenybíró munkája során hibázik, akkor arról minden esetben tájékoztatnia kell a jegyzőkönyvvezetőt. A hiba jellegétől függően a tájékoztatásra azonnal (akár a játékot is megszakítva), játékszünetben, a harmadok közötti szünetben, vagy a mérkőzés végén kerülhet sor. Általános versenybírói feladatok a mérkőzés után: A mérkőzés vége nem jelenti a versenybírói munka végét. A jegyzőkönyv kitöltésének segítése, az esetlegesen kitöltésre kerülő egyéb okmányok elkészítése, aláíratása, nem egyedül a jegyzőkönyvvezetőnek, mint a versenybíróság vezetőjének a feladata vagy kötelessége. 1
2 Összegezve elmondható, hogy egy mérkőzés versenybírósága tagonként önálló feladatokat végző, egymás munkáját segítő, szakmailag felkészült sportszakemberekből álló, zárt egységet alkotó testület. Feladata a jégkorong mérkőzés szabályos lebonyolításában való tevékeny közreműködés. Jegyzőkönyvvezető feladatai: A mérkőzés versenybíróságának vezetője a mindenkori jegyzőkönyvvezető, aki a mérkőzés lebonyolítása és adminisztrációja tekintetében a játékvezetővel és a csapatok vezetőivel tartja a kapcsolatot. - a csapatok által leadott nevezési lapokra fel kell jegyezni a leadás időpontját - a leadott nevezési lapon szereplő játékosok játékjogosultságát, edzői jogosultságot ellenőrizni kell (játékengedély, orvosi igazolás, esetleges eltiltás MJSZ hivatalos honlapjáról, edzői igazolvány érvényessége) - bemelegítés alatt össze kell vetni a nevezési lapon szereplő játékosokat a pályán lévőkkel (mezszám ellenőrzés, mindenki megvan-e, esetleg többen vannak) - utánpótlás mérkőzéseken ellenőrizni kell a fel-, illetve lejátszók számát az érvényben lévő versenyszabályzat alapján - felnőtt mérkőzéseken a játékvezetők számára feljegyzést kell készíteni a játékosok által kötelezően használandó védőfelszerelésekről - minden egyéb, a mindenkori Versenyszabályzat illetve Versenykiírás által a mérkőzések lebonyolítására vonatkozó szabályt ellenőrizni kell (pl. külföldi játékosok szerepeltetése, játékos és kapuslétszám)) A felsorolt ellenőrzések során feltárt hiányosságokról amennyiben azok a bemelegítés megkezdéséig nem pótolhatók - haladéktalanul értesíteni kell a játékvezetőket, illetve a Versenyszabályzatban meghatározott hiányosságokról Eseménynaplót kell rögzíteni. Az ellenőrzések után a jegyzőkönyvvezető az Online jegyzőkönyvet tölti ki. A mérkőzés ideje alatt minden eseményt adminisztrál, esetenként az utánpótlás mérkőzéseken a bemondói feladatokat ellátja. A mérkőzés befejezésekor a jegyzőkönyvet lezárja, játékvezetővel és az orvossal hitelesítteti, majd gondoskodik arról, hogy a részt vevő csapatok kapjanak egy-egy példányt, valamint arról, hogy az MJSZ Versenybíróságához a Versenyszabályzatban leírtak szerint eljusson. 2
3 Az időmérő, táblakezelő feladatai Bajnoki mérkőzések A bemelegítés megkezdésére (mérkőzés kezdete előtt 40 perccel) az órának, illetve a táblának készen kell állnia. Mutatnia kell a csapatok megnevezéseit (helyi viszonylatnak megfelelően), és a 20:00 percet, ahonnan visszaszámlálva indítja az órát. A bemelegítés idejének leteltét dudaszóval kell jelezni (ha nem automatikus, akkor kézi kürttel). A mérkőzés kezdési időpontjára az órának és a táblának készen kell állnia. Lehetőség szerint mind a harmadok játékidejét mind a szünetek idejét visszafelé mérjük. Az időmérő köteles egy kézi stoppert is üzemeltetni párhuzamosan, az esetlegesen fellépő órahibák következményeinek kiküszöbölésére. Az óra-, illetve a táblakezelőnek tökéletesen tisztában kell lennie a játékszabályokkal, így biztosítva, hogy a korrekt információk a lehető leggyorsabban ki a táblára. Nemzetközi mérkőzések A mérkőzés alatti tevékenység megegyezik a hazai mérkőzésekkel, kiegészülve az IIHF által előírt szabályokkal. A műsorközlő feladatai A mérkőzést megelőző időszakban a műsorközlő feladatai közé tartoznak az alábbiakban felsoroltak: - egyezteti a jegyzőkönyvvezetővel a csapatlistát, számok és nevek alapján, - a mérkőzés hivatalos kezdési időpontja előtt a 20 perccel a csapatok ismertetése az alábbiak szerint: a vendégcsapat bemutatása magyarul és angolul (nemzetközi mérkőzésen), beleértve edzőt és másodedzőt a hazai csapat bemutatása magyarul és angolul (nemzetközi mérkőzésen), beleértve edzőt és másodedzőt a mérkőzés hivatalos kezdési időpontja előtt 3 perccel a játékvezetők ismertetése A mérkőzés során a műsorközlő a mérkőzésen történtekről tájékoztatja a közönséget és a csapatokat. Gólokkal kapcsolatos bemondások: A játékvezető által bediktált játékosokat szabad és kell bemondani gól esetén. A szabályok szerint a jegyzőkönyv lezárásáig a bejegyzett gólok módosíthatóak, de csak a játékvezető utasítására vagy engedélyével. 3
4 Amennyiben a játékvezető tájékoztatja a versenybíróságot, közöljük a gól érvénytelenségének indokát Videó gólbíró bevonásakor a játékvezető nemleges döntése esetén a Nincs gól mondat alkalmazandó. Büntetésekkel kapcsolatos bemondások: Egy időben kiszabott büntetés esetén a vendégcsapat játékosának büntetését kell előre bemondani, majd a hazai játékosét. Büntető lövés kiszabásakor a Büntető lövés következik közlés a mérvadó, majd a büntető lövést végrehajtó játékos száma és neve. A büntetések leteltekor a kézikönyvben leírtak a mérvadóak. Egyéb, a mérkőzéssel kapcsolatos bemondások: A mérkőzés során a műsorközlőnek a következőket kell közölni: leshelyzet tilos felszabadítás kapus cseréje harmadok utolsó percei, ill. a harmadik harmad utolsó kettő perce esetleges korai kapuscserét időkéréseket Hosszabbítás esetén közölni kell a közönséggel a hosszabbítás tiszta játékidejét, valamint hogy mikor kezdődik a hosszabbítás (3 perc szünet után pl.). Szétlövésnél,, közölni kell a büntetést végrehajtó játékos számát és nevét. Kézi időméréskor (amennyiben az óra nem működik, ill. mérkőzés során elromlik) minden esetben közölni kell minden játékmegszakításkor vagy a harmadból eltelt időt, vagy a harmadból még hátralévő időt. A büntetőpad felelős feladatai A mérkőzést megelőző időszakban a büntetőpad felelős feladatai közé tartoznak az alábbiakban felsoroltak a zsűri vezetőjével egyeztetve: - egyezteti a jegyzőkönyvvezetővel a nevezési lapot, számok és nevek alapján, - ellenőrzi a jégen bemelegítő játékosokat létszám, és nevezési lapon feltüntetett mezszámok szerint. Amennyiben a csapatvezető által aláírt nevezési laphoz képest eltérést észlel, azt azonnal jelzi a jegyzőkönyvvezetőnek. - egyéb, a versenybíróság vezetője által meghatározott feladat(ok) elvégzése (nevezési lapok beszerzése, fénymásolás, mérkőzés előtti ceremónia esetleges segítése, stb;) - pálya adottságainak megfelelően intézkedik megfelelő korong tároló eszközről és annak hűtéséről (tipikusan: vödör, jéggel) 4
5 - egyezteti a versenybíróság vezetőjével, hogy a mérkőzés és a harmadok előtt melyik csapathoz menjen jelezni a megfelelő időben (mérkőzés előtt 5 perccel, harmad szünetek vége előtt 3 perccel) A büntetőpad felelősnek a mérkőzés alatt a büntetőpadon kell tartózkodnia és a következő feladatokat kell ellátnia: - A játék menetének megfelelően be és visszaengedi a büntetett játékost a büntetőpadra /-ról - utánpótlás mérkőzéseken sorstatisztikát vezet (részletes leírás a sorstatisztikus feladatait tartalmazó mellékletben) - formanyomtatványon rögzíti a kiállított játékosról a formanyomtatványnak megfelelően az adatokat - a pálya adottságainak / lehetőségeinek megfelelően szükség szerint beadja a vonalbírónak a mérkőzés folyamán a korongot - mérkőzés kezdete előtt 5 perccel, a harmadok kezdete előtt 3 perccel jelez a megfelelő csapatnak - a mérkőzés végén visszaengedi a mérkőzés befejezésekor még kiállításukat töltő játékost/játékosokat - összesíti a büntetéseket a formanyomtatvány alapján és egyezteti a jegyzőkönyvvezetővel. - a mérkőzés végén egyezteti a versenybíróság vezetőjével az esetleges további teendőket A lövés statisztikus feladata A lövés statisztikus a versenybíróság vezetőjétől (jegyzőkönyvvezető) kapott megbízás alapján a számára kijelölt csapat játékosainak lövéseit jegyzi, az előzőkben részletezett meghatározásnak megfelelően. A lövés statisztikát az eseményen használatos statisztikai lapon kell vezetni. A lövés statisztikát a játékosok mezszámának megjelölésével, játékosonként és játékharmadonként (adott esetben a hosszabbításban is) összesítve kell elkészíteni. Amennyiben az ellenfél kapust cserél, új - az elsővel megegyező adatokkal kitöltött - statisztikai lapon kell a statisztikát vezetni. A lövés statisztikus minden játékrész végén közli a jegyzőkönyvvezetővel a harmadban történt összes lövés számát, figyelembe véve az esetleges kapuscserét. A mérkőzés befejeztével, az adatok megfelelő összesítése után, a jegyzőkönyvvezetővel közli a játékos sorszámának megfelelő egyéni lövésszámot, valamint a jegyzett csapat összes lövéseinek számát, jelezve az esetleges kapuscsere okozta lövésszám megosztást. IIHF vagy egyéb, MJSz által kijelölt eseményeken a lövés statisztikai lap hivatalos dokumentum, amely a mérkőzés jegyzőkönyvének mellékletét képezi. 5
6 A bedobás ( buli ) statisztikus feladata A bedobás statisztikus a versenybíróság vezetőjétől (jegyzőkönyvvezető) kapott megbízás alapján, a játék során kialakult játékmegszakítások után következő, a korong bedobásakor (buli) kialakuló játékhelyzetet értékeli. A bedobás statisztikát az eseményen használatos bedobás statisztikai lapon kell vezetni. A bedobás statisztikusnak a korong játékba hozásakor (bedobásakor), a bedobáshoz felálló két játékos szempontjából kell megítélnie, melyik játékos birtokába került a korong. Egyes, nehezen megítélhető helyzetben a korong birtoklásának megítélésekor azt kell figyelembe venni, hogy az első, korongot ellenőrzése alatt tartó játékos melyik csapat tagja. A bedobás statisztikus a statisztikai lapon a játékos mezszáma mellé tett + jellel jelzi a korong megszerzését, ill. jellel a korong elvesztését. A bedobás statisztikai lap adatait a mérkőzés végén, a mezszámoknak megfelelően összegezni kell, és a statisztikai lapot a jegyzőkönyvvezetőnek illetve IIHF eseményeken az IIHF - statisztikáért felelős - küldöttjének kell átadni. Az orvos feladatai A sportegészségügyi ellátást nyújtó személy a mérkőzés előtt a jegyzőkönyvvezetőnek köteles megadni a pontos nevét valamint orvos esetében pecsétjének számát. Az orvosnak legkésőbb a bemelegítés megkezdéséig a játékvezetőnél és a versenybíróságnál kell jelentkeznie és a mérkőzés befejezése után 15 percig a helyszínen (a pályán) tartózkodnia. A mérkőzés előtti jeges bemelegítés orvos jelenléte nélkül nem kezdhető el. Ennek ellenőrzése a versenybíróság feladata. Versenyszabály szerint: Az orvos köteles a mérkőzés folyamán közvetlenül a pálya mellett a versenybíróság közelében, a büntetőpad mellett vagy a cserepadoknál tartózkodni és a mérkőzés eseményeit figyelemmel kísérni. Ajánlott tartózkodási hely a két cserepad között. A mérkőzés szüneteiben és végén az orvosnak a csapatok vezetőivel történő személyes egyeztetés útján meg kell bizonyosodnia arról, hogy a csapatoknál nincs sérült játékos, és ezt a mérkőzés jegyzőkönyvben rögzíteni kell. A mérkőzés végén aláírásával és orvosok esetében pecsétjével hitelesíti a jegyzőkönyvet. Az orvos a mérkőzés folyamán ellátott sérülésekről a sérülésregiszteren az Orvosi Bizottságot. A sérülésregiszter 2 példányos nyomtatványából az eredeti az érintett játékos (csapat) példánya, a másik pedig az MJSZ példánya, melyet az MJSz Versenybíróságának kell megküldeni a mérkőzés jegyzőkönyv mellékleteként. A mérkőzés jegyzőkönyvvezetőjének feladata az orvos figyelmeztetése a sérülésregiszter kitöltésére. 6
7 Mérkőzés Videofelvétel rögzítő feladata Kamerát a jégpálya felezőjével egy vonalba kell helyezni. A felvételt legkésőbb a játékvezetők jégre lépésekor el kell indítani, és a szünetekben illetve a mérkőzés végén addig nem lehet leállítani, amíg a játékvezetők el nem hagyják a jeget. A felvételnek az egy játékrészen belül történteket (a játékvezetők jégre lépésétől a távozásukig) vágatlanul kell rögzíteni, ennek megfelelően tartalmaznia kell a jégen történteket a játékmegszakítások alatt is. A felvételen minden játékmegszakítás alatt rövid időre meg kell mutatni az időmérő óra állását is. A csapatok kispadjánál történő bármely akár aktív játék vagy játékmegszakítás alatti incidensre fókuszálni kell, és rögzíteni azt. Az operatőrnek folyamatosan nyomon kell követnie a korongot a képernyőn A közönséget nem szabad rögzíteni. Az MJSZ Versenyszabályzata szerint a videó rögzítésért felelős személy a mérkőzést követő 72 órán belül köteles a mérkőzés felvételét feltölteni az MJSZ által használt Youtube csatornára a megfelelő korosztályhoz. A feltöltéshez szükséges adatok: bejelentkezés: jelszó: jegkorong A mérkőzés feltöltését követően javasolt letiltani a kommentálási lehetőséget! A felvétel paraméterei: mpeg2, vagy mpeg4 formátum, max. 2 GB (lehetőség szerint) Olyan ügyeknél, melyek kivizsgálását szükségesnek találja az Edzői Bizottság és/vagy a Fegyelmi Bizottság, külön felszólításra a felvételt a felszólítástól számított 12 órán belül fel kell tölteni. A mérkőzést rögzítő személynek mindent el kell követnie, hogy a lehető legjobb képminőséggel rögzítse a mérkőzést. Ha a videó minősége nem felel meg az MJSZ céljainak, a Hazai csapat köteles a rögzítéshez használt hardvereszközök azonnali fejlesztéséről, és/vagy a rögzítésre kijelölt személy továbbképzéséről gondoskodni. 7